Κρίστοφερ Σιγκουργκέιρσον

Ο Κρίστοφερ Σκούλι Σιγκουργκέιρσον (ισλανδικά:Kristófer Skúli Sigurgeirsson) (γενν. 19 Νοεμβρίου 1972) είναι παλαίμαχος Ισλανδός επαγγελματίας ποδοσφαιριστής, ο οποίος αγωνίστηκε ως κεντρικός μέσος σε διάφορες ομάδες της χώρας του αλλά και της Ελλάδας και της Σουηδίας. Σήμερα εργάζεται ως προπονητής ποδοσφαίρου.

 Σταδιοδρομία σε συλλόγους 
 Αρχή της σταδιοδρομίας 
O Σιγκουργκέιρσον  ξεκίνησε τη σταδιοδρομία του στην ακαδημία νέων της UBK Kópavogur. Παρέμεινε στην ακαδημία νέων μέχρι το 1991, όταν και κατάφερε να εμφανιστεί σε πέντε αγώνες της πρώτης ομάδας στο πρωτάθλημα Α’ κατηγορίας της Ισλανδίας.

Συνέχισε να αγωνίζεται μέχρι το 1997 στην ίδια ομάδα, η οποία στο μεταξύ είχε μετονομαστεί σε Breiðablik Kópavogur, με εξαίρεση έναν δανεισμό του στην Σουηδική  Βέστρα Φρέλουντα κατά το πρώτο εξάμηνο του 1995.

Το Γενάρη του 1997 μεταπήδησε για μια διετία στην Φράμ του Ρέικιαβικ, με την οποία κατέγραψε 16 και 18 συμμετοχές  αντίστοιχα και η ομάδα κατέλαβε την 4η και 6η θέση στο πρωτάθλημα.

Το Δεκέμβριο του 1998 ήρθε σε συμφωνία με τον Άρη Θεσσαλονίκης και αγωνίστηκε μέχρι το τέλος της σεζόν στους «κίτρινους», καταγράφοντας 15 συμμετοχές. ΑΡΗΣ 1998-99 

Πραγματοποίησε το ντεμπούτο του στις 16 Ιανουαρίου 1999 στον εντός έδρας αγώνα κόντρα στον Ο.Φ.Η. ΑΡΗΣ-ΟΦΗ 3-1 16/01/99

Αν και η ομάδα κέρδισε το ευρωπαϊκό εισιτήριο, ο παίκτης δεν βρέθηκε στα πλάνα της επόμενης χρονιάς και μεταπήδησε για ένα εξάμηνο στον Εθνικό Πειραιώς, αγωνιζόμενος μόνο σε 5 ματς μέχρι το Δεκέμβρη του 1999. Το Γενάρη του 2000 επέστρεψε στη χώρα του και την Φραμ, αγωνιζόμενος σε 17 ματς και σκοράροντας 2 γκολ με την ομάδα να καταλαμβάνει την 8η θέση στο βαθμολογικό πίνακα.

Το 2001 ξαναγύρισε στον αγαπημένο του Κόπαβογκουρ, και την Breiðablik Kópavogur. Την πρώτη χρονιά η ομάδα αγωνίστηκε στην Α’ Κατηγορία αλλά τερμάτισε στην τελευταία (18η) θέση και υποβιβάστηκε. Ο Σιγκουργκέιρσον παρέμεινε πιστός στην ομάδα και αγωνίστηκε τα επόμενα 3 χρόνια στη Β’ κατηγορία καταγράφοντας  16, 13 και 18 συμμετοχές και 6,1 και 1 γκολ αντιστοίχως.

Το 2005 ξαναφόρεσε τη φανέλα της Φραμ, αγωνιζόμενος στην Α’ Κατηγορία, αλλά παρά τις 12 συμμετοχές του, η ομάδα κατέλαβε την 9η θέση και υποβιβάστηκε στη Β’ Εθνική.Fram suffer relegation heartbreak

Το 2006 ανέλαβε, με τη διπλή ιδιότητα παίκτη-βοηθού προπονητή του Άσμουντουρ Άρναρσον, την Ungmennafélagið Fjölnir Kristófer Sigurgeirs: Þekki þjálfarann og á meiri möguleika, για να επιστρέψει αργότερα και πάλι στην Breiðablik Kópavogur, με την οποία αγωνίστηκε για μια διετία.

Το 2009, αποδέχθηκε σχετική πρόταση συνεργασίας από την άρτι υποβιβασθείσα από την Α’ Κατηγορία,Reynir Sandgerði, με σκοπό να εργαστεί ως παίκτης-πρώτος προπονητής και την ανεβάσει στην μεγάλη κατηγορία. Κατέγραψε 4 συμμετοχές ως παίκτης και αποσύρθηκε από ενεργό δράση. Παράλληλα οδήγησε την ομάδα στον τελικό των πλέι οφς ανόδου εναντίον του Njarðvík για μια θέση στην 1η κατηγορία αλλά ηττήθηκε.

Συνέχισε αποκλειστικά ως προπονητής στην ίδια ομάδα και την επόμενη σεζόν. Kristófer áfram með Reyni

Επανήλθε προσωρινώς στα γήπεδα ως παίκτης, το 2011, για μερικούς αγώνες με τη φανέλα της Carl Reykjavik.

Ολοκλήρωσε την καριέρα του ως ποδοσφαιριστής, έχοντας αγωνιστεί σε 211 αγώνες στις δύο πρώτες κατηγορίες του Ισλανδικού ποδοσφαίρου, σκοράροντας και 27 γκολ.

Στις 24 Οκτωβρίου 2014, ανέλαβε το πόστο του βοηθού προπονητή της Breiðablik Kópavogur. Στις 26 Σεπτεμβρίου 2015, ως κάτοχος προπονητικού πτυχίου UEFA Α, ανέλαβε από κοινού με τον Daði Rafnsson, την τεχνική ηγεσία της ομάδας.Daði Rafnsson og Kristófer Sigurgeirsson ráðnir yfirþjálfarar knattspyrnudeildar!

To 2017 ανέλαβε ως πρώτος προπονητής, την Leiknir Reykjavík. Την επόμενη, διετέλεσε βοηθός προπονητή στην γυναικεία ομάδα Víkingur R.

Το Νοέμβριο του 2024, η Ισλανδική Ποδοσφαιρική Ομοσπονδία προσέλαβε τον Σιγκουργκέιρσον και τον Árni Frey Guðnason, ως βοηθούς προπονητή της εθνικής ομάδας της Ισλανδίας. 

Τη σεζόν 2024/25 ανέλαβε βοηθός προπονητή στην Fylkir Reykjavík. 

 Εθνική ομάδα 
Ο Σιγκουργκέιρσον φόρεσε το εθνόσημο αγωνιζόμενος τόσο με την Εθνική Ισλανδίας Κ21, όσο και με την Εθνικής Ισλανδίας καταγράφοντας από 2 συμμετοχές αντιστοίχως.
 Παραπομπές 

 Εξωτερικοί σύνδεσμοι 
Προφίλ στο Transfermarkt.com
Kristofer Sigurgeirsson
Προφίλ στο livefutbol.com

Κατηγορία:Ισλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισλανδίας Κ21
Κατηγορία:Ποδοσφαιριστές Εθνικής Ισλανδίας
Κατηγορία:Ποδοσφαιριστές Κνατσπιρνουφέλαγκιντ Φραμ
Κατηγορία:Ισλανδοί ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εθνικού Πειραιώς